stanford-oval/wikipedia huggingface dataset:
John James Shepherd

| Mitalit> Maa:   Yhdistynyt kuningaskunta. Olympialaiset .Miesten köydenveto | Mitalit> Maa:   Yhdistynyt kuningaskunta. Olympialaiset .Miesten köydenveto | Mitalit> Maa:   Yhdistynyt kuningaskunta. Olympialaiset .Miesten köydenveto | Maa:   Yhdistynyt kuningaskunta> .Miesten köydenveto |
| --- | --- | --- | --- |
|  Kultaa | Lontoo 1908 | joukkuekilpailu |  |
|  Kultaa | Antwerpen 1920 | joukkuekilpailu |  |
|  Hopeaa | Tukholma 1912 | joukkuekilpailu |  |
John James Shepherd (2. kesäkuuta 1884 Bicknor, Kent – 9. heinäkuuta 1954 Aston, Herefordshire) oli brittiläinen köydenvetäjä. Hän kuului lajissa kultaa voittaneeseen joukkueeseen sekä vuoden 1908 kesäolympialaisissa Lontoossa että vuoden 1920 kesäolympialaisissa Antwerpenissä. Lisäksi hän sai joukkueineen hopeaa Tukholman vuoden 1912 kesäolympialaisissa.
Shepherd loi 26-vuotisen uran poliisissa ja palveli ensimmäisessä maailmansodassa. Sodan jälkeen hän voitti kahdesti kansallisen mestaruuden Cumberland & Westmorland -tyylin painijana raskaassa sarjassa (1922, 1923). Hänen kerrottiin olevan myös mestarillinen keihäänheittäjä, mutta hänen mahdollisia saavutuksiaan lajissa ei tiedetä.
Johan Mynttinen

Johan Mynttinen (1823 – 16. marraskuuta 1898 Mäntyharju) oli suomalainen maanviljelijä ja valtiopäivämies.
Talollinen Johan Mynttinen Mäntyharjulta oli talonpoikaissäädyssä Mikkelin tuomiokunnan edustaja valtiopäivillä  1863–1864. Hän oli yleisen valitusvaliokunnan jäsen ja säädyn yksityisen valitusvaliokunnan varajäsen.
Moälvenin vesistö

Ruotsin päävesistöalueet
Moälvenin vesistö (ruots. Moälvens avrinningsområde, vesistöaluetunnus 36) muodostuu Pohjanlahden Selkämereen laskevan Moälvenin ja sen sivujokien yhteisestä valuma-alueesta, jonka kokonaispinta-ala on 2 307 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa. Joen vesistössä ei ole vesivoimalaitoksia ja se on toistaiseksi rauhoitettu vesivoiman rakentamiselta.
Pääuoma

Vesistön pääuomana on sen nimikkojoki Moälven, joka virtaa Anundsjösjönistä Selkämereen. Joki laskee Itämereen noin 0,8 kuutiokilometriä vettä vuodessa.
Vesistön valuma-alue

Moälvenin vesistö sijaitsee kahden suuren vesistön Uumajanjoen vesistön (tunnus 28) ja Ångermanjoen vesistön (tunnus 38) välissä, jossa on yhdeksän pienempää päävesistöä. Moälvenin vesistön pinta-ala on niistä suurimpien joukossa. Vesistön luoteispää rajautuu lounaassa Ångermanjoen vesistöön, mutta alajuoksulle päin mentäessä Moälvenin vesistön kummallakin sivulla on pienet vesistöt; eteläpuolella on Nätraånin vesistö (tunnus 37) ja pohjoispuolella on Gidejoen vesistö (tunnus 34). Viimeksi mainittu vaihtuu kaakossa vielä pieneen Idbyånin vesistöön (tunnus 35). Lisäksi Moälvenin joensuun ympäristössä on mereen laskevien ojien ja purojen pieniä valuma-alueita.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (53,2 %), turve (15,0 %), kalliomaa (15 %), hiekka ja sora (2,0 %), multamaa (5,9 %), savimaa (1,2 %) ja jäätikköjokijäänteet (3,5 %). Alueen maankäyttöä esittävät maiden käyttöluokitukset, joiden mukaan alueella on metsämaita (81,7 %), soita ja kosteikkoja (9,5 %), viljelymaita (2,0 %), taajamia ja pinnoitettuja alueita (1,0 %) sekä joutomaita (1,8 %). Näiden lisäksi on 4,0 % vesistöjä.
Vesistön valuma-alue > Virtaamia

SMHI on julkaissut tilastossaan Moälvenin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 27,4 kuutiometriä sekunnissa (m³/s), keskiylivirtaama (MHQ) on 150 m³/s ja keskialivirtaama (MNQ) on 6,08 m³/s . Toisen lähteen mukaan joen keskivirtaama on 26 m³/s ja keskiylivirtaama (MHQ) on 143 m³/s . Suurin kuukausittainen keskivirtaama 119,5 m³/s on mitattu toukokuussa 1989 ja pienin 2,4 m³/s maaliskuussa 1996. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.
Käännös suomeksi
Johanna Nordblad

| Johanna Marketta Nordblad |
| --- | --- |

Henkilötiedot
Syntynyt: Marraskuu 1975 Pori
Kansalaisuus:  Suomi
Uran tiedot
Lempinimi:  Silakka
Pituus:  172
Laji:  Vapaasukellus, Jääsukellus
Seura:  Cetus
Kilpauran kesto:  2000–
Saavutukset
Voitot:  Vapaasukelluksen SM 2003 (Avovesi), 2004 (Kokonaiskilpailu), 2007(DNF, DYN, STA), 2008 (DNF, DYN, STA), 2009 (Kokonaiskilpailu), 2011 (Kokonaiskilpailu, DNF, DYN)
Palkintokorokkeella:  Vapaasukelluksen MM 2005 (Renens, Sveitsi) STA 3. sija, DNF  2. sija, DYN  2. sija, Vapaasukelluksen SM 2006 (DFN, DYN, STA), 2011 (STA)
Ennätykset:  ME 2004 Kypros DYN 158 m, SE DNF 137 m, SE DYN 192 m
Aiheesta muualla
www.johannanordblad.com
Johanna Nordblad (s. 1975) on suomalainen vapaasukeltaja. Hän on edustanut Suomea vapaasukelluksessa maajoukkuetasolla. Hän on myös toiminut miesten maajoukkueen valmentajana vuoden 2014 MM-kisoissa Italiassa . Lisäksi hän on pitänyt hallussaan pituussukelluksen maailmanennätystä .
Nordblad on lajin pioneereja Suomessa. Hän aloitti laitesukelluksen 1990-luvulla ja kokeili vapaasukellusta vuosituhannen vaihteessa. Vapaasukelluksessa ”vapauden” tunne kiehtoi Nordbladia, eikä hän ole harrastuksen aloitettuaan enää suostunut käyttämään laitteita sukeltaessaan .
Vapaasukellustausta innoitti Nordbladia kokeilemaan myös jään alla tapahtuvaa vapaasukellusta. Keväällä 2015 hän teki 50 m sukelluksen jään alla pukeutuneena pelkkään uimapukuun. Maaliskuussa 2021 hän sukelsi kansainvälisen urheilusukellusorganisaation CMAS:n järjestämässä tapahtumassa jään alla 103 metriä ajassa 2.42 käyttäen uimapukua, uimalakkia ja kaulapainoa.
Hän on opiskellut 1990-luvulla animaatiotaidetta ja tekee kansainvälistä dokumenttielokuvaa vapaasukelluksesta ja toimii myös vapaasukelluksen opettajana Helsingissä.
John Williams (koripalloilija, 1962)

| John Williams> Henkilötiedot |
| --- | --- |
Koko nimi:  John Williams
Syntynyt: 9. elokuuta 1962 Sorrento, Louisiana, Yhdysvallat
Kuollut: 11. joulukuuta 2015 (53 vuotta) Baton Rouge, Louisiana, Yhdysvallat
Kansalaisuus:   Yhdysvallat
Koripalloilija
Lempinimi:  Hot Rod
Pelipaikka:  Sentteri / Iso laitahyökkääjä
Pituus:  211 cm
Paino:  111 kg
NBA-varaus:  45. varaus 1985 (Cleveland Cavaliers)
Pelaajaura
Yliopistojoukkueet
1981–1985:  Tulanen yliopisto
Seurajoukkueet
1985 1986 1986–1995 1995–1998 1999:  Rhode Island Gulls (USBL) Staten Island Stallions (USBL) Cleveland Cavaliers Phoenix Suns Dallas Mavericks
John Williams (9. elokuuta 1962 Sorrento, Louisiana – 11. joulukuuta 2015 Baton Rouge, Louisiana) oli yhdysvaltalainen koripalloilija.
Cleveland Cavaliers varasi Williamsin NBA:han 45. varausvuorolla vuoden 1985 varaustilaisuudessa. Hän edusti Cavaliersia vuodet 1986–1995 ja tämän jälkeen vielä Phoenix Sunsia ja Dallas Mavericksia. Kaudella 1986–1987 Williams nimettiin NBA:n tulokkaiden tähdistöjoukkueeseen. Hänet valittiin kerran sarjan viikon pelaajaksi. Cavaliersissa usein ns. kuudentena miehenä pelannut Williams keräsi joukkueen historian eniten heitontorjuntoja. Ennätys pysyi voimassa vuodet 1995–2009, jolloin Žydrūnas Ilgauskas ohitti hänet.
Williamsilla kuoli eturauhasen syövän aiheuttamiin komplikaatioihin 53-vuotiaana 11. joulukuuta 2015 sairaalassa Louisianan Baton Rougessa, johon hänet oli viety muutamaa päivää aiemmin.
John McLean

John McLean voi tarkoittaa ainakin seuraavia henkilöitä:
John McLean (1878–1955), yhdysvaltalainen yleisurheilija ja olympiamitalisti
John McLean (1785–1861), yhdysvaltalainen poliitikko, juristi ja korkeimman oikeuden tuomari
John McLean (1791–1830), entinen Yhdysvaltain senaattori Illinois’n osavaltiosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John McLean”, voi hakea sivunnimihaulla, laajalla sivunnimihaulla tai tekstihaulla.
John James Rickard Macleod

| John James Rickard Macleod |
| --- | --- |
 Macleod noin vuonna 1928
Henkilötiedot
Syntynyt: 6. syyskuuta 1876
Kuollut: 16. maaliskuuta 1935 (58 vuotta)
Koulutus ja ura
Tutkimusalue:  Fysiologia ja lääketiede
Palkinnot:   Nobelin lääketieteen palkinto (1923)
John James Rickard Macleod (6. syyskuuta 1876 – 16. maaliskuuta 1935) oli skotlantilainen fysiologi. Hän sai lääketieteen Nobelin palkinnon yhdessä Frederick Bantingin kanssa vuonna 1923 insuliiniin liittyvistä tutkimuksistaan.
Macleod syntyi Skotlannissa ja opiskeli Aberdeenin yliopistossa. Valmistuttuaan hän lähti vuodeksi Leipzigin yliopistoon. Sieltä palattuaan hän sai töitä Lontoosta London Hospital Medical Schoolista. Sieltä hän siirtyi vuonna 1903 Yhdysvaltoihin, Ohioon, ja sieltä edelleen McGill-yliopistoon Kanadan puolella Montrealissa vuonna 1916. Vuonna 1918 hän siirtyi Torontoon, jossa työskenteli yhdessä insuliinin toisen keksijän Fredrick Bantingin kanssa. Vuonna 1928 hän vihdoin palasi synnyinmaahansa ja työskenteli Aberdeenin yliopistossa kuolemaansa asti.
Johan Munster

Johan Munster eli Johannes Bernhardi, Aboensis (k. kesällä 1714 Helsingin lähellä) oli suomalainen kirkkoherra ja Turun akatemian käytännöllisen filosofian professori ja rehtori.
Munsterin vanhemmat olivat Turun pormestari Berndt Riggertsson Munster (k. 1696) ja hänen toinen puolisonsa Margareta Pettersdotter Thessleff. Hän pääsi ylioppilaaksi Turussa 1677 tai 1678. Munster valmistui Turun akatemiasta filosofian maisteriksi 1688 ja hänet vihittiin papiksi Turun hiippakunnassa 1703.
Munster oli Turun akatemian ensimmäisenä filosofian apulaisena ja akatemian sihteerinä sekä ylimääräisenä filosofian professorina vuodesta 1692. Hänestä tuli käytännöllisen filosofian professori 1694 ja hän toimi samalla palkkapitäjänsä Liedon kirkkoherrana vuodesta 1703, Turun suomalaisen seurakunnan kirkkoherrana vuodesta 1707 sekä oli Turun tuomiokapitulin jäsenenä vuodesta 1710. Munster toimi Turun akatemian rehtorina 1700–1701 ja 1708–1709. Munster jäi isovihan alkuaikoina Turkuun ja toimi opetustehtävissä vielä kevätlukukauden 1714. Hän lähti sitten sotatoimia pakoon mutta joutui venäläisten vangiksi Kumlingessa kesällä 1714. Munster kuoli saman kesänä Helsingin lähellä sotavankina ollessaan matkalla Pietariin.
Munster oli naimisissa vuodesta 1693 Kristina Jakobsdotter Flachseniuksen kanssa.
Jason Akeson

| Jason Akeson |
| --- | --- |

Henkilötiedot
Syntynyt: 3. kesäkuuta 1990 (ikä 34) Orleans, Ontario
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  178 cm
Paino:  84 kg
Pelaajaura
Pääsarjaura:  2011–
Aik. seurat:  Adirondack Phantoms (AHL) Philadelphia Flyers (NHL) Trenton Titans (ECHL) Lehigh Valley Phantoms (AHL) Rochester Americans (AHL) Binghamton Senators (AHL) Admiral Vladivostok (KHL) Syracuse Crunch (AHL) Mora IK (SHL) Kölner Haie (DEL) Straubing Tigers (DEL)
Jason Akeson (s. 3. kesäkuuta 1990) on kanadalainen jääkiekkoilija.
Ura > Junioriura

Akeson pelasi vuosina 2006–2008 CJHL-joukkue Cumberland Gradsissa. Hän teki yhteensä 114 pistettä 88 pelissä. Kaudella 2007–2008 Akeson pelasi 13 ottelua OHL-joukkue Kitchener Rangersissa. Hän syötti niissä kaksi maalia. Akeson palasi Kitcheneriin kaudella 2008–2009, jolloin pelasi ensimmäisen kokonaisen kautensa OHL:ssä. Kitchener jäi keskisen divisioonan viimeiseksi, josta huolimatta Akeson pelasi onnistuneen kauden tehden 56 pelissä 64 pistettä. Hänet nimettiin liigan toiseen tähdistöön. Kaudella 2009–2010 hänen tililleen kertyi 80 pistettä hänen pelatessaan Jeff Skinnerin ja Jeremy Morinin välissä. Hän pelasi kaudella 56 peliä. Pudotuspeleissä hän pelasi 20 ottelua, joissa teki 19 pistettä. Viimeisellä OHL-kaudellaan 2010–2011 Akeson jakoi liigan pistepörssin voiton Tyler Toffolin kanssa 108 pisteellä. Hän sijoittui liigan syöttöpörssin ensimmäiseksi 84 syötöllään. Akeson nimettiin liigan herrasmiespelaajaksi hänen istuttuaan jäähyllä vain 23 minuutin ajan. Hänelle annettiin myös Leo Lalonde Trophy, joka annetaan liigan parhaalle yli-ikäiselle pelaajalle.
Ura > Ammattilaisura

Akeson teki Philadelphia Flyersin kanssa kolmen vuoden tulokassopimuksen, joka julkaistiin 2. maaliskuuta 2011. Hän pelasi ensimmäiset kaksi ammattilaiskauttansa AHL:ssä Adirondack Phantomsissa, jossa hän oli molempien kausien aikana joukkueen sisäisen pistepörssin ykkönen. Hän pääsi tekemään NHL-debyyttinsä 27. huhtikuuta 2013 Flyersin kauden viimeisessä runkosarjaottelussa Ottawa Senatorsia vastaan. Hän teki ottelussa myös ensimmäisen maalinsa ohittaessaan NHL-uransa ensimmäisellä laukauksessa Senatorsin maalivahtina olleen Craig Andersonin. Hän pelasi myös kauden 2013–2014 Adirondackissa lukuun ottamatta kauden viimeistä runkosarjaottelua, johon hänet nostettiin Philadelphiaan. Hän jäi Philadelphiaan pelaamaan myös pudotuspeleihin, joissa joukkue tippui ensimmäisen kierroksen jälkeen New York Rangersille Akesonin tehtyä kaksi maalia.
Palkinnot

Valittiin OHL:n toiseen tähdistöön kaudella 2008–2009
Eddie Powers Memorial Trophy 2010–2011 (OHL:n pistepörssin voittaja)
Jim Mahon Memorial Trophy 2010–2011 (OHL:n eniten pisteitä tehnyt oikea laitahyökkääjä)
Leo Lalonde Memorial Trophy 2010–2011 (paras yli-ikäinen pelaaja OHL:ssä)
William Hanley Trophy 2010–2011 (eniten urheilijamainen pelaaja OHL:ssä)
Käännös suomeksi
John McNally

John McNally -nimisiä henkilöitä ovat:
John McNally, irlantilainen nyrkkeilijä ja olympiamitalisti
John McNally, yhdysvaltalainen amerikkalaisen jalkapallon pelaaja
John McNally, yhdysvaltalainen urheiluampuja
John McNally, englantilainen muusikko (The Searchers)
John McNally, yhdysvaltalainen tennispelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John McNally”, voi hakea sivunnimihaulla, laajalla sivunnimihaulla tai tekstihaulla.
John McKeithen

| John Julian McKeithen |
| --- | --- |

Louisianan 49. kuvernööri
 12. toukokuuta 1964 – 9. toukokuuta 1972  
Edeltäjä:  Jimmie Davis
Seuraaja:  Edwin Edwards
Henkilötiedot
Syntynyt: 28. toukokuuta 1918 Grayson, Louisiana
Kuollut: 4. kesäkuuta 1999 (81 vuotta) Columbia, Louisiana
Puoliso:  Marjorie Funderburk
Tiedot
Puolue:  demokraatit
John Julian McKeithen (28. toukokuuta 1918 Grayson, Louisiana – 4. kesäkuuta 1999 Columbia, Louisiana) oli yhdysvaltalainen demokraattipoliitikko, joka toimi Louisianan kuvernöörinä vuosina 1964–1971. Hän oli ensimmäinen Louisianan kuvernööri, joka toimi virassa perättäin kaksi kautta.
Jim Garrison

James Carothers ”Jim” Garrison (syntyjään Earling Carothers Garrison; 20. marraskuuta 1921 Denison, Iowa – 21. lokakuuta 1992 New Orleans, Louisiana) oli New Orleansin piirisyyttäjä vuosina 1962–1973. Hänet tunnetaan parhaiten presidentti John F. Kennedyn salamurhaan liittyvistä tutkimuksistaan.
Kirja ja elokuva

Marraskuussa 1988 julkaistiin Garrison kirjoittamansa kirja On the Trail of the Assassins (suom. JFK – avoin tapaus, 1992), joka käsitteli John F. Kennedyn salamurhaa salaliittona. Vuonna 1991 julkaistiin Oliver Stonen ohjaama kirjaan perustuva elokuva JFK – avoin tapaus, jossa Garrisonia esittää Kevin Costner. Garrison oli myös mukana elokuvan tuotannossa ja näytteli elokuvassa tuomari Earl Warrenia.
John McLean (yleisurheilija)

| John McLean |
| --- | --- |

Henkilötiedot
Koko nimi:  John Frederick McLean
Syntynyt: 10. tammikuuta 1878 Menominee, Yhdysvallat
Kuollut: 4. kesäkuuta 1955 (77 vuotta)
Yleisurheilija
Laji:  110 metrin aitajuoksu  pituushyppy  kolmiloikka
Ennätykset:  110 metrin aitajuoksu: 15,5 (1900)  pituushyppy: 701 (1898)
| Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Mitalit> Maa:   Yhdysvallat.Miesten yleisurheilu. Olympialaiset  | Maa:   Yhdysvallat> Miesten yleisurheilu. |
| --- | --- | --- | --- |
|  Hopeaa | Pariisi 1900 | 110 metrin aitajuoksu |  |
John Frederick McLean (10. tammikuuta 1878 Menominee – 4. kesäkuuta 1955) oli yhdysvaltalainen yleisurheilija ja olympiamitalisti. Hänen päälajejaan olivat 110 metrin aitajuoksu, pituushyppy sekä kolmiloikka.
McLean osallistui olympialaisiin kerran, vuonna 1900 Pariisissa. Parhaiten hän menestyi 110 metrin aitajuoksussa, jossa saavutti hopeaa. Lisäksi hän oli mukana pituushypyssä, jossa sijoittui finaalin kuudenneksi. McLeanin oli tarkoitus kilpailla Pariisin olympialaisissa myös vauhdillisessa että vauhdittomassa kolmiloikassa, mutta näihin lajeihin hän ei osallistunut.
Ennätyksikseen McLean teki pika-aidoissa 15,5 vuonna 1900 sekä pituushypyssä tuloksen 701 vuonna 1898.
Jihad (albumi)

| Jihad Médine |
| --- | --- | --- |

Studioalbumin tiedot
 Julkaistu: 24. toukokuuta 2005
 Tyylilaji: Rap
 Kesto: 54.20
 Levy-yhtiö: DIN Records
Médinen muut julkaisut
| 11 septembre 2004 | Jihad 2005 | Table d'écoute 2006 |
Jihad on Médinen toinen sooloalbumi, jonka julkaisi DIN Records 24. toukokuuta 2005. Levyllä vieraili muita rap-artisteja kuten Aboubak'r ja Lino.
Kappaleet

Premier sang – 2.27
Médine – 3.55
Écoute – 4.46
Enfant du destin – 4.24  (Petit Cheval)
Ennemi d'État – 3.32  (feat. Aboubak'r)
Besoin de résolution – 3.27
Combat de femme – 4.04
Qui veut la paix... – 4.27  (feat. Ness & Cité)
Du Panjshir à Harlem – 7.10
Victory – 3.03
Poussière de guerre – 4.21  (feat. Lino)
Entre loups – 3.48
Jihad – 4.56
John Davis (ornitologi)

John Davis (1. joulukuuta 1916 Woodmere, New York – 1. toukokuuta 1986 Carmel Valley Village, Kalifornia) oli yhdysvaltalainen lintutieteilijä.
Davis opiskeli Amerikan historiaa Yalen yliopistossa ja väitteli tohtoriksi eläintieteessä Kalifornian yliopistossa Berkeleyssä. Hän toimi biologian apulaisprofessorina ja Moore Laboratory of Zoologyn kuraattorina Occidental Collegessa, kunnes siirtyi vuonna 1953 tutkijaksi Hastingsin luonnonhistoriallisen reservaatin (Hastings Natural History Reservation) palvelukseen. Hastings oli Kalifornian yliopiston kenttäasema. Vuonna 1960 Davis nimitettiin Hastingsin johtajaksi, missä virassa hän pysyi, kunnes jäi eläkkeelle 1982.
Toisessa maailmansodassa Davis palveli Yhdysvaltojen armeijassa.
Vuonna 1982 Davis nimitettiin Carmelin metsäntutkimuskomissioon (Carmel Forestry Commission). Hän toimi lukuisissa yhdistyksissä, erityisesti Cooper Ornithological Societyssa, jossa hän toimi sihteerinä, varapuheenjohtajana ja puheenjohtajana, sekä toimitti Condor-lehteä. Hän oli myös American Ornithologists' Unionin jäsen. Davis julkaisi yli 50 tieteellistä artikkelia ja yhdessä Alan Baldridgen kanssa kirjan The Bird Year 1981.
Davisin vaimo Betty kuoli 1981. Hän avioitui sitten Norman kanssa. Hänellä oli tytär Carol ja poika John Steven.
Davis nimesi linnuista väliamerikanpökkelökehrääjän (Nyctibius jamaicensis) alalajin lambi vuonna 1959.
Josh Silver

Josh Silver esiintymässä vuonna 2008
Josh Silver (s. 16. marraskuuta 1962) on yhdysvaltalainen kosketinsoittaja, joka toimi metalyhtye Type O Negativen kosketinsoittajana ja tuottajana. Hän soitti yhtyeessä, kunnes se hajosi Peter Steelen kuoltua.
John Sewell

| Mitalit> Maa:   Yhdistynyt kuningaskunta. Olympialaiset .Miesten köydenveto | Mitalit> Maa:   Yhdistynyt kuningaskunta. Olympialaiset .Miesten köydenveto | Mitalit> Maa:   Yhdistynyt kuningaskunta. Olympialaiset .Miesten köydenveto | Maa:   Yhdistynyt kuningaskunta> .Miesten köydenveto |
| --- | --- | --- | --- |
|  Kultaa | Antwerpen 1920 | joukkuekilpailu |  |
|  Hopeaa | Tukholma 1912 | joukkuekilpailu |  |
John Sewell (23. huhtikuuta 1882 Halfmorton – 18. heinäkuuta 1947 Cambridge) oli brittiläinen köydenvetäjä ja olympiavoittaja. Hän saavutti lajissa joukkueineen kultaa vuoden 1920 kesäolympialaisissa Antwerpenissä ja hopeaa vuoden 1912 kesäolympialaisissa Tukholmassa.
Sewell voitti kansallisen mestaruuden Cumberland & Westmorland -tyylin painissa raskaassa sarjassa neljästi peräkkäin (1907–1910).
John Shadegg

John Shadegg
John Shadegg (22. lokakuuta 1949 Phoenix, Arizona) on yhdysvaltalainen republikaanipoliitikko, joka edusti Arizonan kolmatta vaalipiiriä Yhdysvaltain edustajainhuoneessa vuodesta 1995 vuoteen 2011, kahdeksan kaksivuotiskautta.
Shadegg palveli Arizonan ilmakansalliskaartissa vuosina 1969–1975. Hän valmistui Arizonan yliopistosta lakimieheksi vuonna 1975, jonka jälkeen hän toimi muun muassa Arizonan osavaltion oikeusministerin erikoisavustajana. Hän vastustaa veronkorotuksia ja joukkojen vetämistä Irakista.
Johanna Nieminen

| Johanna Nieminen> Henkilötiedot |
| --- | --- |
Syntynyt: 23. kesäkuuta 1966 (ikä 58)
Kansalaisuus:   Suomi
Pesäpalloilija
Seura:  
Pelaajaura
Ammattilaisjoukkueet
1983–1992, 1995 1993–1994 1996–2003 2004:  Ikaalisten Tarmo Turku-Pesis Pesäkarhut Fera
Johanna Nieminen (s.23. kesäkuuta 1966) on suomalainen uransa päättänyt pesäpalloilija. Hän edusti urallaan Ikaalisten Tarmoa, Turku-Pesistä, Porin Pesäkarhuja ja Rauman Feraa. Uransa viimeisen kauden 2005 Nieminen pelasi suomensarjassa Ikaalisten Tarmon riveissä.
Kaikkiaan Nieminen pelasi Pesäpallon SM-sarjassa ja Superpesiksessä 453 ottelua, mikä on 43 ottelua enemmän kuin toisena olevalla Tarja Pöntisellä. He ovat myös ainoat yli 400 pääsarjaottelua pelanneet naispesäpalloilijat.
Nieminen löi urallaan 725 juoksua ja toi 435 juoksua. Yhteensä 1160 tehopisteellä hän on tehotilaston toisena. 725 lyödystä juoksusta 79 oli kunnareita. Kunnaritilastossa Nieminen niin ikään toisena. Molemmissa tilastoissa Niemisen edellä on vain Tuula Rantanen. Etenijätilastossa Nieminen löytyy 15. sijalta.
Pesispörssissä Johanna Nieminen on 2278,3 pisteellään Tuula Rantasen ja Katja Saaren jälkeen kolmannella sijalla.
Saavutukset

5x SM-kultaa (1985, 1986, 1987, 1991, 2002)
1x SM-hopeaa (1984)
3x SM-pronssia (1989, 1990, 2001)
Pesispörssin 3. sija (2278 p)
Lyöjätilaston 3. sija (725 juoksua)
Etenijätilaston 15. sija (435 tuotua juoksua)
Kärkilyöntitilaston 2. sija (2067 kärkilyöntiä 58% teholla)
7 naisten Itä-Länsi-ottelua
Josh Sheehan

Joshua Luke "Josh" Sheehan (s. 30. maaliskuuta 1995) on walesilainen jalkapalloilija, pelipaikaltaan keskikenttäpelaaja. Hän on pituudeltaan 184-senttimetrinen. Hän edustaa Englannin ykkösliigassa pelaavaa Bolton Wanderersia. Hän on pelannut Walesin A-maajoukkueessa vuodesta 2020.
Sheehan pelasi Swansea Cityn juniorijoukkueissa mutta pääsi edustusjoukkueessa kentälle vain yhdessä Englannin liigacupin ottelussa elokuussa 2014. Hän pelasi lainalla Yeovil Townissa ykkös- ja kakkosliigaa vuosina 2015–2016 ja Newport Countyssa kakkosliigaa vuosina 2016–2017. Hän siirtyi Newport Countyn omistukseen tammikuussa 2018. Kesällä 2021 hän siirtyi ykkösliigan Bolton Wanderersiin. Hän on vuoden 2023 loppuun mennessä pelannut ykkösliigassa 74 ottelua, joissa hän on tehnyt seitsemän maalia, ja kakkosliigassa 155 ottelua, joissa hän on tehnyt 15 maalia. Vuonna 2023 hän voitti Boltonin joukkueessa EFL Trophyn.
Sheehan pelasi Walesin alle 19- ja alle 21-vuotiaiden maajoukkueissa. Hän pelasi Walesin A-maajoukkueessa ensimmäisen kerran marraskuussa 2020 ystävyysottelussa Yhdysvaltoja vastaan. Vuonna 2021 hän pelasi kaksi maaottelua, kuten myös vuonna 2023. Missään niistä hän ei pelannut avauskokoonpanossa.
Josh Rock

| Josh Rock |
| --- | --- |
 Josh Rock vuonna 2023.
Henkilötiedot
Syntynyt: 13. huhtikuuta 2001 (ikä 23)
Kansalaisuus:   Pohjois-Irlanti
Asuinpaikka:  Broughshane, Pohjois-Irlanti
Dartsinpelaaja
Lempinimi:  Rocky
Sisääntulokappale:  ”Welcome To The Party” (Dj Krissy)
PDC-ura
Ranking:  26 (lokakuu 2023)
Josh Rock (s. 13 maaliskuuta 2001) on pohjoisirlantilainen dartsinpelaaja, joka on pelannut PDC:n alaisuudessa vuodesta 2022.
Rock on urallaan saavuttanut nuorten maailmanmestaruuden vuonna 2022, jossa hän heitti kaikkien aikojen korkeimman nuorten MM-kisojen loppuotteluiden keskiarvotuloksen 104,13.
Dartsin MM-kisoissa Rockin paras saavutus on selviytyminen 16 parhaan joukkoon debyyttikisoissaan vuonna 2023, jossa hän putosi neljännellä kierroksella walesilaiselle Jonny Claytonille. Rock on selviytynyt 16 parhaan joukkoon myös vuoden 2022 EM- sekä Grand Slam of Darts- kisoissa.  Lokakuussa 2023 Rock on maailmanlistan sijalla 26.
Vuoden 2022 Grand Slam of Darts -kisassa Rock heitti uransa ensimmäisen televisioidun yhdeksän tikan pelin alankomaalaista Michael van Gerweniä vastaan.